cometadata/datacite-titles-descriptions-related-identifiers huggingface dataset:
DOI: 10.14457/tu.the.2024.1120
title: แผนธุรกิจ ร้านค้าจำหน่ายสินค้ามือสองจากประเทศญี่ปุ่น “โทระ โกดังญี่ปุ่น นครปฐม”

description: ในยุคที่เศรษฐกิจโลกมีความผันผวนและความตระหนักถึงความสำคัญของการอนุรักษ์สิ่งแวดล้อมเพิ่มสูงขึ้น ธุรกิจสินค้ามือสองจากญี่ปุ่นได้กลายเป็นโอกาสการลงทุนที่น่าสนใจและคุ้มค่าอย่างยิ่ง ผู้บริโภคในปัจจุบันมุ่งเน้นการเลือกซื้อสินค้าที่มีคุณภาพดีในราคาที่เข้าถึงได้ ซึ่งสอดคล้องกับแนวคิดด้านเศรษฐกิจและการบริโภคที่ยั่งยืน สินค้ามือสองจากญี่ปุ่นมีจุดเด่นในด้านคุณภาพ ความทนทาน และเอกลักษณ์เฉพาะตัว โดยเฉพาะสินค้าในสภาพดีหรือแทบไม่ผ่านการใช้งาน นอกจากนี้ สินค้ายังครอบคลุมหลากหลายประเภท อาทิ เสื้อผ้า กระเป๋า เครื่องประดับ ตุ๊กตา เครื่องครัว หนังสือ เครื่องมือช่าง และเฟอร์นิเจอร์ ซึ่งสามารถตอบสนองความต้องการของผู้บริโภคในทุกกลุ่มเป้าหมาย ทุกเพศ ทุกวัย ตั้งแต่ผู้ที่มีรายได้น้อยไปจนถึงนักสะสม กระแสการตระหนักถึงปัญหาสิ่งแวดล้อมในกลุ่มคนรุ่นใหม่ยังเป็นแรงผลักดันสำคัญที่ทำให้สินค้ามือสองได้รับความนิยมเพิ่มขึ้นอย่างต่อเนื่อง เนื่องจากการบริโภคสินค้ามือสองช่วยลดปริมาณขยะ ลดการใช้ทรัพยากรใหม่ และสนับสนุนเศรษฐกิจหมุนเวียน (Circular Economy) ซึ่งเป็นแนวทางที่สอดคล้องกับทิศทางของโลก โดยงานวิจัยและการคาดการณ์จากแหล่งข้อมูลชั้นนำชี้ให้เห็นว่าตลาดสินค้ามือสองในประเทศไทยมีศักยภาพเติบโตเฉลี่ยปีละ 15% ในช่วงปี 2567-2570 สำหรับนักลงทุน ธุรกิจนี้มีจุดเด่นที่ต้นทุนสินค้าไม่สูง แต่สามารถสร้างผลตอบแทนได้ในระดับที่น่าพึงพอใจ ด้วยระยะเวลาคืนทุนที่สั้น และโอกาสสร้างผลตอบแทนที่มั่นคงและเติบโตในระยะยาว โดยธุรกิจสามารถจำหน่ายสินค้าในราคาที่คุ้มค่าเพื่อตอบโจทย์กลุ่มลูกค้าที่หลากหลาย อีกทั้งยังสามารถขยายฐานลูกค้าได้ง่ายผ่านช่องทางการตลาดแพลตฟอร์มโซเชียลมีเดีย ธุรกิจสินค้ามือสองจากญี่ปุ่นจึงถือเป็นการลงทุนที่ไม่เพียงให้ผลกำไรทางการเงิน แต่ยังมีส่วนร่วมในการรักษาสิ่งแวดล้อม ซึ่งส่งผลให้ธุรกิจนี้เป็นทางเลือกที่น่าลงทุนอย่างแท้จริงในยุคปัจจุบันและอนาคต
DOI: 10.15468/dl.nd4bpc
title: Occurrence Download

description: A dataset containing 10607 species occurrences available in GBIF matching the query:
{
 "and" : [
 "DatasetKey is Vascular plant herbarium TRH, NTNU University Museum",
 "Country is Sweden"
 ]
}

 The dataset includes 10607 records from 1 constituent datasets; see https://api.gbif.org/v1/occurrence/download/0002078-251025141854904/datasets/export for details.
 
Data from some individual datasets included in this download may be licensed under less restrictive terms.
DOI: 10.14457/tu.the.2024.1121
title: แผนธุรกิจรับส่งผู้สูงอายุ ElderEase

description: ประเทศไทยกำลังเข้าสู่สังคมผู้สูงอายุอย่างรวดเร็ว โดยคาดการณ์ว่าในอีกห้าปีข้างหน้า สัดส่วนของประชากรผู้สูงอายุจะเพิ่มขึ้นเป็นหนึ่งในสี่ของประชากรทั้งหมด แนวโน้มนี้สะท้อนถึงความเปลี่ยนแปลงเชิงโครงสร้างของสังคมไทย ซึ่งก่อให้เกิดความต้องการบริการที่ตอบสนองต่อวิถีชีวิตของผู้สูงวัยอย่างเหมาะสม โดยเฉพาะในด้านการเดินทางที่ปลอดภัยและสะดวกสบาย ทั้งสำหรับผู้สูงอายุเองและครอบครัวที่มีหน้าที่ดูแล จากสถานการณ์ดังกล่าว ได้มีการพัฒนาแผนธุรกิจบริการรับส่งผู้สูงอายุภายใต้ชื่อ “ElderEase” ซึ่งมุ่งเน้นให้บริการในพื้นที่จังหวัดชลบุรีและจังหวัดใกล้เคียงที่ยังไม่มีบริการเฉพาะทางในลักษณะนี้ และระบบขนส่งสาธารณะยังไม่ครอบคลุมทุกพื้นที่ ElderEase ได้รับการออกแบบให้มีความปลอดภัยสูงสุดสำหรับผู้สูงอายุ โดยมีพนักงานที่ผ่านการอบรมเฉพาะทางในการดูแลผู้สูงวัยอย่างใกล้ชิดตลอดการเดินทาง เพื่อสร้างความมั่นใจให้กับครอบครัวของผู้ใช้บริการ โดยกลยุทธ์ทางการตลาดของ ElderEase ประกอบด้วยการทำการตลาดทั้งในรูปแบบออนไลน์และออฟไลน์ โดยอาศัยเครือข่ายคลินิกสุขภาพ ร้านขายยา และร้านบริการในท้องถิ่น เพื่อสร้างการรับรู้และกระตุ้นให้เกิดการใช้บริการอย่างต่อเนื่อง การวิเคราะห์ศักยภาพของตลาดผู้สูงอายุในประเทศไทยพบว่า ภายในปี พ.ศ. 2576 มูลค่าตลาดที่เกี่ยวข้องกับการดูแลผู้สูงอายุจะสูงถึง 2 ล้านล้านบาท โดยมีอัตราการเติบโตเฉลี่ยสะสม (CAGR) ร้อยละ 10 ต่อปี ซึ่งธุรกิจด้านสุขภาพและการท่องเที่ยวเชิงสุขภาพคิดเป็นสัดส่วนถึงร้อยละ 30 ของตลาดทั้งหมด การวิเคราะห์ความเป็นไปได้ทางการเงินของแผนธุรกิจ ElderEase พบว่า ด้วยเงินลงทุนเริ่มต้นเพียง 1,200,000 บาท ธุรกิจสามารถสร้างมูลค่าปัจจุบันสุทธิ (NPV) ได้ถึง 1,964,613 บาท และมีอัตราผลตอบแทนภายใน (IRR) อยู่ที่ร้อยละ 25 โดยใช้ระยะเวลาคืนทุนเพียง 2 ปี ซึ่งสะท้อนถึงความคุ้มค่าในการลงทุนและศักยภาพในการเติบโตของธุรกิจในระยะยาว จากการวิเคราะห์ทั้งหมดสามารถสรุปได้ว่า ElderEase เป็นแผนธุรกิจที่มีความเป็นไปได้สูงในการดำเนินงานในบริบทของสังคมผู้สูงอายุในประเทศไทย ด้วยการออกแบบบริการที่ตอบโจทย์ความต้องการเฉพาะทาง การวางกลยุทธ์การตลาดที่เหมาะสม และการบริหารจัดการทางการเงินที่มีประสิทธิภาพ จึงมีศักยภาพในการสร้างผลตอบแทนที่มั่นคงและยั่งยืนในอนาคต
DOI: 10.14457/tu.the.2024.1122
title: แผนธุรกิจขนมสัตว์เลี้ยงแบบฟรีซดราย ตรา Happy Pet feed

description: ขนมสัตว์เลี้ยงเป็นผลิตภัณฑ์ที่ได้รับความนิยมเพิ่มมากขึ้นในทุกปี ในฐานะเป็นของว่างระหว่างมื้อ หรือเป็นรางวัลสำหรับสัตว์เลี้ยง อีกทั้งผู้เลี้ยงสุนัขและผู้เลี้ยงแมวในปัจจุบันต่างมีพฤติกรรมการเลี้ยงแบบ Pet Parent หรือการเลี้ยงเสมือนเป็นลูกคนหนึ่ง โดยมักเลือกผลิตภัณฑ์ที่มีประโยชน์และคุณค่าทางสารอาหาร มากกว่าขนมราคาถูกทั่วไปที่มักผสมแป้งและสารปรุงแต่งอื่น ๆ ตลาดขนมและเครื่องผสมสำหรับสุนัขและแมวในประเทศไทยปี 2024 มีมูลค่ารวมอยู่ที่ 7,184.6 ล้านบาท แบ่งเป็นขนมและเครื่องผสมสำหรับสุนัข 4,849.9 ล้านบาท ขนมและเครื่องผสมสำหรับแมว 2,334.7 ล้านบาท มีแนวโน้มการเติบโตของมูลค่าการขายปลีก อยู่ที่ 11.2% สำหรับสุนัข และ 13.1% สำหรับแมว และยังคงเติบโตอย่างต่อเนื่อง ผู้ศึกษาจึงเล็งเห็นโอกาสทางธุรกิจในตลาดนี้ จากการสัมภาษณ์เชิงลึกจากผู้ให้ข้อมูลสำคัญทั้ง 13 ท่าน ได้แก่ ผู้เลี้ยงสุนัข 5 ท่าน ผู้เลี้ยงแมว 5 ท่าน เจ้าของร้าน Pet Shop เจ้าของร้าน Pet Grooming และสัตวแพทย์ผู้เชี่ยวชาญ พบว่าผู้เลี้ยงสัตว์ขนาดเล็ก ไม่ว่าจะเป็นสุนัขพันธุ์เล็กหรือแมว มักดูแลสัตว์เลี้ยงของตนอย่างเอาใจใส่เหมือนเป็นลูกคนหนึ่ง โดยเฉพาะผู้เลี้ยงสุนัขเพศหญิงจะมีความละเอียดอ่อนในการเลือกซื้อสินค้า มักจะเน้นประโยชน์ของผลิตภัณฑ์และบรรจุภัณฑ์ที่น่ารัก ขณะที่ปัญหาหลักที่พบคือโรคอ้วนในสัตว์เลี้ยงจากการให้อาหารมากเกินไปและขาดการออกกำลังกาย ด้านผู้เลี้ยงแมวมีแนวโน้มสนใจบรรจุภัณฑ์ที่มินิมอลหรือมีตัวการ์ตูนน่ารักที่มีลักษณะพิเศษชัดเจน ทั้งนี้บรรจุภัณฑ์ที่ดีควรช่วยให้ผู้เลี้ยงแยกประเภทเนื้อสัตว์ในผลิตภัณฑ์ได้อย่างรวดเร็ว นอกจากนี้พบว่าขนมฟรีซดรายอาจไม่เหมาะกับสุนัขพันธุ์ใหญ่เนื่องจากมีปริมาณที่น้อยและราคาที่สูง อีกทั้งการเติมสมุนไพรยักคาหรือโปรไบโอติกส์สามารถช่วยเรื่องระบบขับถ่ายและกลิ่นของมูลสัตว์เลี้ยงได้ และการเน้นประโยชน์ของวัตถุดิบที่เป็น Human Grade จะช่วยให้ผลิตภัณฑ์โดดเด่นและดึงดูดใจลูกค้าได้มากยิ่งขึ้น ผู้ศึกษานำข้อมูลที่ได้ค้นคว้าทั้งหมดมาใช้ในการกำหนดแผนกลยุทธ์ทางการตลาด รวมถึงการวางแผนกลยุทธ์การดำเนินงาน กลยุทธ์ด้านบุคคล และกลยุทธ์ทางการเงิน เพื่อสร้างความได้เปรียบทางการแข่งขัน โดยพัฒนาสินค้าเป็นขนมฟรีซดรายสำหรับสัตว์เลี้ยง ที่ใช้วัตุดิบแคลอรี่ต่ำเพื่อให้สามารถเป็นขนมที่ผู้เลี้ยงจะให้สัตว์เลี้ยงทานได้แบบไม่กังวลเรื่องน้ำหนักเกินและภาวะโรคอ้วน อีกทั้งมีคุณประโยชน์ทางสารอาหารและวิตามินจากผักผลไม้หลากหลายชนิด พัฒนาเป็นรสชาติเริ่มต้นทั้งหมด 5 รสชาติสำหรับสุนัขและแมว เพื่อเป็นตัวเลือกให้กลุ่มเป้าหมาย จากการวิเคราะห์ผลตอบแทนทางการเงินของโครงการในระยะเวลา 5 ปี ในสถานการณ์ปกติ พบว่าโครงการมีศักยภาพในการสร้างมูลค่าเพิ่มให้กับกิจการ มูลค่าปัจจุบันสุทธิ (NPV) มีค่าเท่ากับ 1,312,218 บาท อัตราผลตอบแทนภายใน (IRR) อยู่ที่ 29.09% สูงกว่าต้นทุนเงินทุน (WACC) และมีระยะเวลาคืนทุน (Payback Period) ใน 2 ปี 6 เดือน 11 วัน อยู่ในระยะเวลาที่เหมาะสมตามแผนที่วางไว้ อีกทั้งมีการเตรียมแผนสำหรับรองรับเหตุการณ์ฉุกเฉินที่มีโอกาสเกิดขึ้นในอนาคต เพื่อลดความเสี่ยงในการดำเนินธุรกิจ ให้สามารถดำเนินกิจการได้อย่างราบรื่นและประสบความสำเร็จ
DOI: 10.14457/tu.the.2024.1123
title: แผนธุรกิจร้านขายยาส่งเสริมสุขภาพแบบองค์รวม

description: ปัจจุบันธุรกิจร้านขายยาในประเทศไทยกำลังเติบโตต่อเนื่อง เนื่องจากการเปลี่ยนแปลงวิถีชีวิตในสังคมเมือง ส่งผลให้คนเมืองมีความเสี่ยงต่อโรคไม่ติดต่อเรื้อรังและปัญหาสุขภาพเพิ่มมากขึ้น ทำให้คนไทยหันมารักสุขภาพมากขึ้น เกิดกระแสการดูแลสุขภาพเชิงป้องกัน ต้องการคำแนะนำที่เชื่อถือได้ และยินดีจ่ายเพื่อบริการที่เข้าใจไลฟ์สไตล์ในการใช้ชีวิต จากแนวโน้มดังกล่าว ผู้บริโภคจำนวนมากเริ่มมองหาการดูแลสุขภาพที่ครบด้านมากกว่าการซื้อยาเพื่อรักษาอาการเมื่อเจ็บป่วยเพียงอย่างเดียว พวกเขาให้ความสำคัญกับการป้องกันโรคตั้งแต่เนิ่น ๆ การดูแลสมดุลของร่างกาย โภชนาการ และสุขภาพจิตควบคู่กัน ซึ่งเป็นหลักการของ การดูแลสุขภาพแบบองค์รวม (Holistic Health Care) จากแนวโน้มการเจ็บป่วยที่เพิ่มขึ้นจากโรคไม่ติดต่อเรื้อรัง (NCDs; Non-communicable disease) การที่ประเทศไทยกำลังเข้าสู่สังคมผู้สูงอายุ (Aged Society) โดยสมบูรณ์และการเจ็บป่วยจากโรคติดต่อและโรคอุบัติใหม่ที่เพิ่มขึ้น ส่งผลให้ธุรกิจร้านขายยาในประเทศไทยกำลังเติบโตต่อเนื่อง ด้วยเหตุนี้ผู้จัดทำจึงเล็งเห็นโอกาสในการดำเนินธุรกิจร้านขายยาส่งเสริมสุขภาพแบบองค์รวม ภายใต้ชื่อบริษัท สเปเชียล แคร์ ฟาร์มาร์ซี จำกัด ซึ่งธุรกิจมุ่งเน้นการให้บริการที่ครอบคลุม ทั้งในด้าน ยา อาหารเสริม โภชนาการ และการติดตามผลสุขภาพอย่างต่อเนื่อง โดยมีเภสัชกร นักโภชนาการ และระบบ CRM ทำงานร่วมกัน เพื่อให้ลูกค้าได้รับประสบการณ์การดูแลสุขภาพแบบองค์รวม ซึ่งประกอบด้วยบริการวางแผนการทานวิตามินรายบุคคล, ดูแลอาหารเสริมเฉพาะโรค, ให้คำปรึกษาจากนักโภชนาการร่วมกับการประเมินสุขภาพในปัจจุบัน, บริการตรวจการใช้ยาซ้ำซ้อน ปรับการใช้ยาให้ปลอดภัย จัดยาแยกซอง และบริการให้คำปรึกษาผ่านวิดีโอคอล/LineOA แผนธุรกิจนี้จัดทำขึ้นเพื่อศึกษาความเป็นไปได้ในการลงทุนดำเนินธุรกิจ จากการสัมภาษณ์เชิงลึกกลุ่มเป้าหมายจำนวน 8 ท่าน พบว่ากลุ่มผู้ให้สัมภาษณ์ทั้งหมดมีความสนใจในการรับบริการดูแลสุขภาพแบบองค์รวมจากร้านขายยา และมีการให้ความคิดเห็นเพิ่มเติมที่เป็นประโยชน์ต่อการจัดทำแผนธุรกิจ นอกจากนี้ ผู้จัดทำได้วิเคราะห์คู่แข่ง จุดแข็ง จุดอ่อนของธุรกิจ และนำผลการสัมภาษณ์เชิงลึกมาพัฒนาแผนการตลาดที่เหมาะสม รวมถึงการวางแผนกลยุทธ์เพื่อสร้างความได้เปรียบทางการแข่งขัน สำหรับการศึกษาความเป็นไปได้ทางด้านการเงิน โดยใช้กรอบเวลา 5 ปี ด้วยเงินลงทุน 3,500,000 บาท พบว่า ในสถานการณ์ปกติ ธุรกิจมีมูลค่าปัจจุบันสุทธิ (NPV) อยู่ที่ 6.33 ล้านบาท อัตราผลตอบแทนภายใน (IRR) มากกว่าต้นทุนทางการเงินถัวเฉลี่ย (WACC) โดยมีค่าร้อยละ 29.57 มีระยะเวลาคืนทุนใน 2 ปี 5 เดือน ซึ่งสามารถบรรลุเป้าหมายทางการเงินที่วางไว้ได้ รวมถึงได้มีการเตรียมแผนสำหรับรองรับเหตุการณ์ฉุกเฉินที่มีโอกาสเกิดขึ้นในอนาคต เพื่อลดความเสี่ยงในการดำเนินธุรกิจ เพื่อให้สามารถดำเนินกิจการได้อย่างราบรื่นและประสบความสำเร็จ
DOI: 10.14457/tu.the.2024.1124
title: ปัจจัยที่ส่งผลต่อการตัดสินใจเข้าทำงานในองค์กรของคน generation Z: บทบาทของเทคโนโลยีปัญญาประดิษฐ์ในกระบวนการสรรหาบุคลากร

description: การวิจัยเรื่องปัจจัยที่ส่งผลต่อการตัดสินใจเข้าทำงานในองค์กรของคน Generation Z : บทบาทของเทคโนโลยีปัญญาประดิษฐ์ในกระบวนการสรรหาบุคลากร มีวัตถุประสงค์เพื่อศึกษาทัศนคติของคน Generation Z ต่อการใช้งานเทคโนโลยีปัญญาประดิษฐ์ในกระบวนการสรรหาบุคลากร โดยมุ่งเน้นการตรวจสอบอิทธิพลของการรับรู้ความยุติธรรม (Perceived Fairness) การรับรู้ความโปร่งใส (Perceived Transparency) การรับรู้ประโยชน์ (Perceived Usefulness) และการรับรู้ความเสี่ยงด้านความเป็นส่วนตัว (Perceived Privacy Risk) ตลอดจนบทบาทของความเชื่อมั่นใน AI (Trust in AI) ในฐานะตัวแปรกำกับ ข้อมูลถูกเก็บรวบรวมจากกลุ่มตัวอย่าง Generation Z ในประเทศไทย จำนวน 385 คน ผ่านแบบสอบถามออนไลน์ที่ผ่านการตรวจสอบความเที่ยงตรงด้วย IOC และความเชื่อมั่นด้วย Cronbach’s alpha และวิเคราะห์ผลทางสถิติโดยใช้ค่าความถี่ ร้อยละ ส่วนเบี่ยงเบนมาตรฐาน การวิเคราะห์ความแปรปรวน และวิเคราะห์การถดถอยพหุคูณผ่านโปรแกรม SPSS ผลการศึกษาพบว่า การรับรู้ความยุติธรรม (Perceived Fairness) การรับรู้ความโปร่งใส (Perceived Transparency) และการรับรู้ประโยชน์ (Perceived Usefulness) มีอิทธิพลเชิงบวกอย่างมีนัยสำคัญต่อทัศนคติที่มีต่อระบบ AI Recruitment ในขณะที่การรับรู้ความเสี่ยงด้านความเป็นส่วนตัว (Perceived Privacy Risk) ไม่มีผลกระทบโดยตรง นอกจากนี้ความเชื่อมั่นใน AI (Trust in AI) ทำหน้าที่ขยายอิทธิพลเชิงบวกของทั้ง 3 ปัจจัย ได้แก่ การรับรู้ความยุติธรรม การรับรู้ความโปร่งใส และการรับรู้ประโยชน์ ในขณะที่ความเชื่อมั่นใน AI ทำหน้าที่ลดผลกระทบด้านความเสี่ยงด้านความเป็นส่วนตัวอย่างมีนัยสำคัญ ข้อมูลจากการวิจัยดังกล่าวสนับสนุนแนวคิดของการยอมรับเทคโนโลยี (Technology Acceptance Model : TAM) และแนวคิดเกี่ยวกับความยุติธรรมในองค์กร (Organizational Justice) โดยผนวกบทบาทของ Trust in AI เข้าไปในกรอบแนวคิด โดยองค์กรสามารถออกแบบระบบ AI Recruitment ให้สอดคล้องทั้งด้านประสิทธิภาพ ความเป็นธรรม ความโปร่งใส เพื่อสร้างประสบการณ์การสรรหาที่เชื่อถือได้และยั่งยืนในบริบทของ Generation Z
DOI: 10.14457/tu.the.2024.1125
title: ปัจจัยส่วนประสมทางการตลาดที่มีผลต่อการตัดสินใจซื้ออาหารทางการแพทย์สำหรับผู้ใหญ่ของผู้บริโภคชาวไทยในเขตกรุงเทพและปริมณฑล

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อการตัดสินใจซื้ออาหารทางการแพทย์สำหรับผู้ใหญ่ของผู้บริโภคชาวไทยในเขตกรุงเทพและปริมณฑล รวมถึงศึกษาพฤติกรรมการซื้ออาหารทางการแพทย์สำหรับผู้ใหญ่ของกลุ่มตัวอย่าง ซึ่งได้แก่ กลุ่มผู้บริโภคชาวไทยที่อาศัย ทำงาน หรือกำลังศึกษาอยู่ในเขตกรุงเทพและปริมณฑล ที่เคยซื้ออาหารทางการแพทย์สำหรับผู้ใหญ่อย่างน้อย 1 ครั้ง ในระยะเวลา 6 เดือนที่ผ่านมา ผู้วิจัยใช้วิธีการเก็บรวบรวมข้อมูลจากกลุ่มตัวอย่างแบบเฉพาะเจาะจงโดยใช้แบบสอบถามออนไลน์ โดยมีกลุ่มตัวอย่างทั้งสิ้น 424 คน งานวิจัยครั้งนี้ได้ตั้งสมมติฐานครอบคลุมทั้งปัจจัยด้านประชากรศาสตร์ ได้แก่ เพศ อายุ ระดับการศึกษา อาชีพ และรายได้ และปัจจัยด้านส่วนประสมทางการตลาด (4Ps) ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย และปัจจัยด้านการส่งเสริมการตลาด โดยตั้งสมมติฐานว่าปัจจัยดังกล่าวข้างต้นส่งผลต่อการตัดสินใจซื้ออาหารทางการแพทย์สำหรับผู้ใหญ่ของผู้บริโภคชาวไทยในเขตกรุงเทพและปริมณฑลผลการวิจัยพบว่า ปัจจัยด้านคุณภาพ ความคุ้มค่า และการเข้าถึงได้ง่าย ส่งผลต่อการตัดสินใจซื้ออาหารทางการแพทย์สำหรับผู้ใหญ่ของผู้บริโภคชาวไทยในเขตกรุงเทพและปริมณฑล นอกจากนี้ยังพบว่า ปัจจัยทางประชากรศาสตร์ ได้แก่ ปัจจัยด้านอายุ ปัจจัยด้านระดับการศึกษา ปัจจัยด้านอาชีพ และปัจจัยด้านรายได้ ที่แตกต่างกัน ส่งผลต่อการตัดสินใจซื้ออาหารทางการแพทย์สำหรับผู้ใหญ่ของผู้บริโภคชาวไทยในเขตกรุงเทพและปริมณฑลแตกต่างกันผู้วิจัยคาดหวังว่า ผลการวิจัยในครั้งนี้จะเป็นประโยชน์ต่อผู้ประกอบการธุรกิจอาหารทางการแพทย์สำหรับผู้ใหญ่ ในการนำข้อมูลไปใช้เป็นแนวทางในการวางแผนกลยุทธ์ด้านการขายและการตลาดได้อย่างมีประสิทธิภาพ เพื่อเสริมสร้างความได้เปรียบในการแข่งขันในระยะยาวต่อไป
DOI: 10.14457/tu.the.2024.1126
title: ปัจจัยที่มีอิทธิพลต่อการตัดสินใจเลือกใช้บริการหัตถการความงามในประเทศไทย

description: ค่านิยมเรื่องความสวยความงามที่เกิดขึ้นมีอิทธิพลในการขับเคลื่อนสังคมในปัจจุบันอย่างมาก สังคมปัจจุบันยึดโยงกับมาตรฐานความงามที่มีลักษณะเฉพาะ ถึงแม้ความงามอาจเป็นอัตลักษณ์เฉพาะของแต่ละบุคคล แต่ถึงอย่างไรก็ไม่อาจปฏิเสธได้ว่าความงามตามมาตรฐานที่สังคมประกอบสร้างส่งผลให้เกิดความมั่นใจและได้รับโอกาสที่ดี ทำให้อุตสาหกรรมความงามมีการเติบโตอย่างรวดเร็วในปัจจุบัน ถึงแม้ว่าธุรกิจหัตถการความงามจะได้รับความนิยมและเติบโตอย่างรวดเร็ว แต่ปัญหาสำคัญ คือ มีการแข่งขันสูง และการเข้าสู่ตลาดของผู้เล่นรายใหม่สามารถทำได้ไม่ยาก ซึ่งมีสาเหตุมาจากการที่ธุรกิจหัตถการความงามปัจจุบันไม่มีจุดแข็งที่สามารถแข่งขันได้อย่างชัดเจนเนื่องจากใช้เทคโนโลยีใกล้เคียงกัน และการบริการคล้ายกัน ดังนั้น หากสามารถเข้าใจถึงปัจจัยที่มีอิทธิพลต่อการตัดสินใจเลือกใช้บริการของผู้บริโภค อาจทำให้ผู้ประกอบการสามารถออกแบบกลยุทธ์ที่สามารถชิงความได้เปรียบในการแข่งขันท่ามกลางตลาดที่มีการแข่งขันสูงได้ งานวิจัยฉบับนี้มีวัตถุประสงค์เพื่อทำการศึกษาปัจจัยด้านประชากรศาสตร์ ได้แก่ เพศ อายุ ระดับการศึกษา อาชีพ และรายได้เฉลี่ยต่อเดือน และปัจจัยด้านส่วนประสมทางการตลาด ประกอบด้วย ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการให้บริการ ปัจจัยด้านการส่งเสริมการตลาด ปัจจัยด้านบุคลากร ปัจจัยด้านลักษณะทางกายภาพ และปัจจัยด้านกระบวนการ ที่มีอิทธิพลต่อการตัดสินใจเลือกใช้บริการหัตถการความงามในประเทศไทย เพื่อให้ทราบถึงปัจจัยที่มีอิทธิพลต่อการตัดสินใจของผู้บริโภค และนำผลการวิจัยดังกล่าวไปวางแผนและตัดสินใจเชิงกลยุทธ์ รวมถึงพัฒนาบริการให้ตอบสนองความต้องการของผู้บริโภคได้ โดยผู้วิจัยได้ทำการเก็บข้อมูลผ่านแบบสอบถามออนไลน์จากกลุ่มตัวอย่างที่มีประสบการณ์ใช้บริการหัตถการความงามในช่วงระยะเวลา 3 ปีที่ผ่านมา ซึ่งข้อมูลจากผู้ตอบแบบสอบถามที่ผ่านการคัดกรองมีจำนวนทั้งสิ้น 408 ชุด ผลการวิจัยพบว่า ปัจจัยด้านประชากรศาสตร์ ได้แก่ ปัจจัยด้านอายุ และปัจจัยด้านรายได้เฉลี่ยต่อเดือนที่แตกต่างกันมีอิทธิพลต่อการตัดสินใจใช้บริการแตกต่างกัน ในส่วนของปัจจัยด้านส่วนประสมทางการตลาดพบว่า ปัจจัยด้านคุณภาพผลิตภัณฑ์และการบริการ และความชัดเจนในการกำหนดราคา, ปัจจัยด้านการกระบวนการที่มีประสิทธิภาพ และไม่ซับซ้อน, ปัจจัยด้านเทคโนโลยีและความคุ้มค่าที่ได้รับ รวมถึงการโฆษณาผ่านสื่อออนไลน์, และปัจจัยด้านการประชาสัมพันธ์และการบอกต่อ รวมถึงช่องทางการให้บริการ มีอิทธิพลต่อการตัดสินใจใช้บริการหัตถการความงามในประเทศไทย
DOI: 10.14457/tu.the.2024.1127
title: Silver Care ธุรกิจพาผู้สูงอายุไปพบแพทย์

description: ปัจจุบันสังคมไทยก้าวเข้าสู่สังคมผู้สูงอายุอย่างสมบูรณ์ ทาให้ธุรกิจที่เกี่ยวข้องกับ ผู้สูงอายุเป็นที่น่าสนใจของตลาดและมีแนวโน้มการเติบโตทางธุรกิจสูง และด้วยโครงสร้างของ ครอบครัวในไทย โดยเฉพาะอย่างยิ่งในกรุงเทพมหานครที่เป็นเมืองเศรษฐกิจ สัดส่วนครอบครัวเดี่ยวมี จานวนที่ค่อนข้างสูง และพบว่ามีอัตราผู้สูงอายุที่อาศัยตามลาพังเพิ่มมากขึ้น ทุกปี ประกอบกับ ผู้สูงอายุเป็นกลุ่มที่ต้องการความดูแลเอาใจใส่เป็นพิเศษทั้งด้านการดูแลเรื่องสุขภาพร่างกาย จิตใจ รวมถึงสิ่งอานวยความสะดวกต่างๆ Silver Care ธุรกิจพาผู้สูงอายุไปพบแพทย์ จึงถือกาเนิดขึ้น เพื่อตอบโจทย์ความ ต้องการและรองรับตลาดผู้สูงอายุที่เติบโตขึ้น โดย Silver Care เป็นธุรกิจที่ให้บริการรับ-ส่ง และดูแล ผู้สูงอายุตลอดการเดินทางไปพบแพทย์ หรือทากิจกรรมต่างๆนอกที่พักอาศัย เช่น ไปห้างสรรพสินค้า ทาบุญไหว้พระ หรือทากิจกรรมทางสังคมต่างๆ ให้บริการโดยบุคลากรทางการแพทย์ที่มีความ เชี่ยวชาญในการดูแลผู้สูงอายุ มีมาตรฐานการให้บริการระดับพรีเมี่ยม และทางบริษัทได้ใช้รถยนต์ ไฟฟ้าทุกคันในการดาเนินกิจการ ซึ่งนอกจะช่วยลดการสร้างมลพิษให้กับสิ่งแวดล้อมแล้ว ยังช่วยสร้าง ประสบการณ์ใหม่ให้แก่ผู้สูงอายุ นับว่าเป็นการสร้างความแตกต่างในกลุ่มธุรกิจประเภทเดียวกัน Silver Care มีแผนเปิดให้บริการในกรุงเทพมหานคร ให้บริการอานวยความสะดวกและ ดูแลผู้สูงอายุที่ไม่ต้องการเดินทางไปทากิจกรรมนอกบ้านตามลาพัง หรือญาติไม่สะดวกในการพาไปทา กิจกรรม โดยมีแผนการให้บริการ 3 รูปแบบ ได้แก่ Silver-Deluxe ให้บริการโดยเจ้าหน้าที่ดูแล ผู้สูงอายุ เหมาะสาหรับผู้สูงอายุที่ยังช่วยเหลือตัวเองได้ เน้นให้บริการสาหรับไปทากิจกรรมทางสังคม ต่างๆ Silver- Premium ให้บริการโดยพยาบาล เหมาะสาหรับผู้สูงอายุที่ต้องการการดูแลด้านสุขภาพ เป็นพิเศษ และ Silver-Flexible ให้บริการเฉพาะเจ้าหน้าที่/พยาบาลที่ดูแลผู้สูงอายุ สาหรับ ยานพาหนะที่ใช้เดินทาง เป็นไปตามที่ลูกค้าต้องการ ไม่ได้ใช้บริการรถยนต์ของทางบริษัท ซึ่งระยะเวลาการให้บริการของบริษัท เปิดให้บริการตั้งแต่ 6.00 – 22.00 น. ทุกวัน โดยแพ็คเกจที่ ให้บริการแบ่งเป็นรายวัน หรือรายครึ่งวัน ซึ่งลูกค้าสามารถเลือกแพ็คเกจตามที่เหมาะสมได้ Silver Care ให้ความสาคัญในเรื่องของความปลอดภัยและความสะดวกสบายในการ ใช้บริการ มีแอพลิเคชั่นที่ใช้เป็นแพลตฟอร์มหลักในการติดต่อกับลูกค้า มีระบบ GPS และกล้อง CCTV สาหรับติดตาม มีระบบการรายงานและสรุปผลการให้บริการผ่านทางแอพลิเคชั่นของบริษัท มีเครื่องอานวยความสะดวกต่างๆ เช่น รถเข็น ร่ม ไม้เท้า ในรถทุกคัน บริษัทก่อตั้งขึ้นโดยมีผู้ถือหุ้น 3 คน ด้วยเงินลงทุนจานวน 8,000,000 บาท ซึ่งเป็น เงินลงทุนของเจ้าของกิจการทั้งหมด จากการประเมินรายได้ที่อัตราการใช้บริการเฉลี่ยที่ 55% และมี อัตราการเติบโตเพิ่มขึ้นปีละ 5% บริษัทจะสามารถคืนทุนได้ภายในปีที่ 2 มีมูลค่าการลงทุนปัจจุบัน สุทธิ (NPV) อยู่ที่ (253,259.72) บาท และมีอัตราผลตอบแทนภายใน (IRR) อยู่ที่ 5.1%
DOI: 10.14457/tu.the.2024.1128
title: ปัจจัยส่วนประสมทางการตลาดที่มีผลต่อการตัดสินใจซื้อเครื่องออกกำลังกายประเภทเวทเทรนนิ่ง (weight training machine) ของผู้บริโภคชาวไทย ในเขตกรุงเทพและปริมณฑล

description: งานวิจัยนี้มีวัตถุประสงค์เพื่อศึกษาปัจจัยที่ส่งผลต่อการตัดสินใจซื้อเครื่องออกกำลังกายประเภทเวทเทรนนิ่ง (Weight Training Machine) ของผู้บริโภคชาวไทยในเขตกรุงเทพและปริมณฑล รวมถึงศึกษาพฤติกรรมการซื้อเครื่องออกกำลังกายประเภทเวทเทรนนิ่ง ซึ่งได้แก่ กลุ่มผู้บริโภคชาวไทยที่อาศัย ทำงาน หรือกำลังศึกษาอยู่ในเขตกรุงเทพและปริมณฑล ที่เคยซื้อชุดอุปกรณ์ออกกำลังกายหรือเครื่องออกกำลังกายประเภทเวทเทรนนิ่ง อย่างน้อย 1 ครั้งในช่วง 4 ปีที่ผ่านมา ผู้วิจัยใช้วิธีการเก็บรวบรวมข้อมูลจากกลุ่มตัวอย่างแบบเฉพาะเจาะจงโดยใช้แบบสอบถามออนไลน์ โดยมีกลุ่มตัวอย่างทั้งสิ้น 400 คน งานวิจัยครั้งนี้ได้ตั้งสมมติฐานครอบคลุมทั้งปัจจัยด้านประชากรศาสตร์ ได้แก่ เพศ อายุ ระดับการศึกษา อาชีพ และรายได้ และปัจจัยด้านส่วนประสมทางการตลาด (7Ps) ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคลากร ปัจจัยด้านกระบวนการ และปัจจัยด้านลักษณะทางกายภาพ โดยตั้งสมมติฐานว่าปัจจัยดังกล่าวข้างต้นส่งผลต่อการตัดสินใจซื้อเครื่องออกกำลังกายประเภทเวทเทรน-นิ่งของผู้บริโภคชาวไทยในเขตกรุงเทพและปริมณฑล ผลการวิจัยพบว่า ปัจจัยด้านผลิตภัณฑ์ ราคา ช่องทางการจัดจำหน่าย และบุคลากร ส่งผลต่อการตัดสินใจซื้อเครื่องออกกำลังกายประเภทเวทเทรนนิ่งของผู้บริโภคชาวไทยในเขตกรุงเทพและปริมณฑล นอกจากนี้ยังพบว่า ปัจจัยทางประชากรศาสตร์ ได้แก่ ปัจจัยด้านเพศ ปัจจัยด้านอายุ ปัจจัยด้านอาชีพ และปัจจัยด้านรายได้ ที่แตกต่างกัน ส่งผลต่อการตัดสินใจซื้อเครื่องออกกำลังกายประเภทเวทเทรนนิ่งของผู้บริโภคชาวไทยในเขตกรุงเทพและปริมณฑลแตกต่างกัน ผู้วิจัยคาดหวังว่า ผลการวิจัยในครั้งนี้จะเป็นประโยชน์ต่อผู้ประกอบการธุรกิจจำหน่ายเครื่องออกกำลังกายประเภทเวทเทรนนิ่ง ในการนำข้อมูลไปใช้เป็นแนวทางในการวางแผนกลยุทธ์ด้านการขายและการตลาดได้อย่างมีประสิทธิภาพ เพื่อเสริมสร้างความได้เปรียบในการแข่งขันในระยะยาวต่อไป
DOI: 10.14457/tu.the.2024.1129
title: ปัจจัยที่ส่งผลต่อการตัดสินใจซื้อผลิตภัณฑ์ชีส (cheese) ของผู้บริโภคเจเนอเรชั่นวายในเขตกรุงเทพมหานครและปริมณฑล

description: ปัจจุบันชีส (Cheese) ได้รับความนิยมในการบริโภคเพิ่มมากขึ้น เนื่องจากคุณประโยชน์ของชีสที่อุดมไปด้วยสารอาหารหลากหลายประเภท การนำชีสไปเป็นวัตถุดิบหลักในการประกอบอาหาร ประกอบกับกระแสการทานชีสบอร์ด (Cheese Board) ที่ได้รับความนิยมในสื่อออนไลน์ ซึ่ง Euromonitor เผยว่า ในปี พ.ศ. 2566 ที่ผ่านมา ตลาดขายปลีกของชีสในประเทศไทยมีอัตราการเติบโตอยู่ที่ร้อยละ 6 โดยมีมูลค่าขายปลีกเท่ากับ 2,574 ล้านบาท และมีแนวโน้มเติบโตอย่างต่อเนื่อง ผู้วิจัยได้ทำการศึกษาถึงปัจจัยที่ส่งผลต่อการตัดสินใจซื้อผลิตภัณฑ์ชีส (Cheese) ของผู้บริโภคเจเนอเรชั่นวายในเขตกรุงเทพมหานครและปริมณฑล โดยเลือกศึกษาปัจจัยประชากรศาสตร์ ประกอบไปด้วย เพศ ระดับการศึกษา อาชีพ และรายได้เฉลี่ยต่อเดือน และปัจจัยส่วนประสมทางการตลาด ประกอบไปด้วย ผลิตภัณฑ์ ราคา ช่องทางการจัดจำหน่าย และการส่งเสริมการตลาด โดยกลุ่มตัวอย่างที่ทำการศึกษา ได้แก่ ผู้บริโภคเจเนอเรชั่นวาย (ผู้ที่เกิดในปี พ.ศ. 2523 – 2543) ที่อาศัยในเขตกรุงเทพมหานครและปริมณฑลและมีประสบการณ์ในการซื้อผลิตภัณฑ์ชีสอย่างน้อย 1 ครั้ง ในช่วงระยะเวลา 1 ปีที่ผ่านมา และใช้แบบสอบถามแบบอิเล็กทรอนิกส์ในการเก็บข้อมูล ผลการวิจัย พบว่า ปัจจัยที่ส่งผลต่อการตัดสินใจซื้อผลิตภัณฑ์ชีส (Cheese) ของผู้บริโภคเจเนอเรชั่นวายในเขตกรุงเทพมหานครและปริมณฑล มีจำนวน 2 ปัจจัย โดยเรียงลำดับจากมากไปน้อย ได้แก่ ปัจจัยด้านการส่งเสริมการตลาดและช่องทางการจัดจำหน่ายออนไลน์ และปัจจัยด้านผลิตภัณฑ์และราคา ขณะที่ปัจจัยด้านประชากรศาสตร์ พบว่า เพศ ระดับการศึกษา อาชีพและรายได้เฉลี่ยต่อเดือนที่แตกต่างกันส่งผลต่อการตัดสินใจซื้อผลิตภัณฑ์ชีส (Cheese) ของผู้บริโภคเจเนอเรชั่นวายในเขตกรุงเทพมหานครและปริมณฑลแตกต่างกัน ประโยชน์ที่คาดว่าจะได้รับจากการทำวิจัยในครั้งนี้ คือ ผู้ประกอบการหรือผู้ที่ต้องการผลิตหรือพัฒนาผลิตภัณฑ์ชีสแบรนด์ไทยสามารถนำข้อมูลจากงานวิจัยไปวิเคราะห์และวางแผนกลยุทธ์เพื่อพัฒนาผลิตภัณฑ์ชีสให้ตรงต่อความต้องการของผู้บริโภคได้มากขึ้น อันจะนำไปสู่การเพิ่มความสามารถทางการแข่งขันของผู้ประกอบการชีสสัญชาติไทยได้ในระยะยาว